На основу члана 27 став 1 тачка 10) Одлуке о месним заједницама на територији општине Топола („Службени гласник СО Топола“ број 3/2019 и 16/2023), члана 74. став 2. Упутства за спровођење избора за чланове Савета месних заједница („Службени гласник СО Топола”, број 1/23, 3/2023, 5/2023 и 15/2023) и члана 6 став 1 тачка 10) Пословника **Комисије за спровођење избора за чланове Савета месних заједница на територији општине Топола** („Службени гласник СО Топола“ број 1/2023),

Комисија за спровођење избора за чланове Савета месних заједница, на седници одржаној 24.04.2023. године, донела је

**О Д Л У К У**

**О ПРОГЛАШЕЊУ КОНАЧНИХ РЕЗУЛТАТА**

**ИЗБОРА ЗА ЧЛАНОВЕ САВЕТА МЕСНЕ ЗАЈЕДНИЦЕ ГОРЊА ТРНАВА**

**ОДРЖАНИХ 23.04.2023. ГОДИНЕ**

**Члан 1.**

По пријему изборног материјала са бирачког места бр. 6, Месна заједница Горња Трнава, Комисија за спровођење избора за чланове Савета месних заједница на подручју општине Топола је утврдила:

-Укупан број бирача уписан у бирачки списак: 516

-Укупан број бирача који су гласали: 97

-Укупан број примљених гласачких листића: 516

-Укупан број важећих гласачких листића: 97

-Укупан број неважећих гласачких листића: /

-Укупан број неупотребљених гласачких листића: 419

**Члан 2.**

На изборима одржаним 23.04.2023. године у Савет месне заједнице Горња Трнава, према редоследу добијених гласова, као чланови изабрани су:

|  |  |  |  |  |
| --- | --- | --- | --- | --- |
| **Ред. број** | **Име и презиме кандидата** | **рођен** | **занимање** | **Број гласова** |
| 1. | **Немања Живановић** | 1994 | Пољопривредни произвођач | 79 |
| 2. | **Маријана Петровић** | 1980 | Предузетник | 73 |
| 3. | **Никола Маринковић** | 1994 | Пинтор | 68 |
| 4. | **Сретен Јеленић** | 1985 | Радник | 66 |
| 5. | **Ђорђе Савић** | 1981 | Пољопривредник | 65 |

**Члан 3.**

Обзиром да се за Савет месне заједнице Горња Трнава бира 5 чланова, кандидат Славиша Јовановић са добијених 36 гласова, није изабран за члана Савета месне заједнице.

**Члан 4.**

Изабраним кандидатима ће на основу ове Одлуке бити издато Уверење о избору за члана Савета месне заједнице Горња Трнава.

**Члан 5.**

Ову одлуку објавити у „Службеном гласнику СО Топола”, на званичној интернет презентацији општине Топола и на огласној табли месне заједнице Горња Трнава.

**УПУТСТВО О ПРАВНОМ ЛЕКУ:**

Против ове Одлуке може се изјавити приговор Комисији за спровођење избора за чланове савета месних заједница у року од 24 часа од дана доношења ове Одлуке.

**РЕПУБЛИКА СРБИЈА**

**ОПШТИНА ТОПОЛА**

**КОМИСИЈА ЗА СПРОВОЂЕЊЕ ИЗБОРА**

**ЗА ЧЛАНОВЕ САВЕТА МЕСНИХ ЗАЈЕДНИЦА**

**Број: 020-376/2023-05-I ПРЕДСЕДНИК КОМИСИЈЕ**

**Дана: 24.04.2023. године**

**Софија Радојковић**